b'\n_START_ARTICLE_\nArkadni ples\n_START_SECTION_\nDance Dance Revolution in Dancing Stage\n_START_PARAGRAPH_\nZa\xc4\x8detnik arkadnega plesa je japonsko podjetje Konami, ki je leta 1998 na Tokyo Game Showu pod imenom Dance Dance Revolution ali DDR predstavilo prvi arkadni igralno-plesni avtomat s \xc5\xa1tirimi smermi premikov (gor, dol, levo in desno). Igra se je kmalu raz\xc5\xa1irila po Ameriki, kjer je postala zelo popularna. Podjetje Konami je z vsako novo verzijo dodajalo nove pesmi in v Evropo je kmalu pri\xc5\xa1la prva verzija DDR avtomatov, ki so bili za evropski trg preimenovani v Dancing Stage.\n_START_SECTION_\nIn The Groove\n_START_PARAGRAPH_\nAmeri\xc5\xa1ko podjetje RoXoR je leta 2004 razvilo igro In The Groove ali ITG. Na\xc4\x8din igre je podoben kot pri DDR in Dancing Stage serijah, prina\xc5\xa1a pa tudi veliko novosti, kot so mine, obrati in bolj povdarjena uporaba rok. In The Groove pa je tudi edina igra za arkadni ples, ki je priznana s strani Mednarodne plesne organizacije (IDO).\n_START_SECTION_\nPump It Up\n_START_PARAGRAPH_\nLeta 1999 je korejsko podjetje Andamiro v odgovor japonski seriji DDR razvilo igro Pump It Up ali PIU. Glavna razlika v primerjavi s \xc5\xa1tiri smerno Japonsko podlago je uporaba petih smeri, torej levo zgoraj, desno zgoraj, sredina in levo spodaj ter desno spodaj. Igra se igra na identi\xc4\x8den na\xc4\x8din, vendar druga\xc4\x8dna razporeditev tipk prina\xc5\xa1a nove premike telesa glede na podlago.\n_START_SECTION_\nOstale plesne igre\n_START_PARAGRAPH_\nV zadnjem \xc4\x8dasu poleg serije DDR in ITG prihaja vse ve\xc4\x8d iger, ki se lahko igrajo na \xc5\xa1tiri smerni plesni podlagi. Ena takih je Flow: Urban Dance Uprising, ki za razliko od ve\xc4\x8dinoma techno in pop nabora pesmi iz ITG in DDR serije prina\xc5\xa1a izklju\xc4\x8dno velik nabor hip hop pesmi, \xc4\x8demur je prilagojen tudi izgled same igre. Arkadni ples na osebnem ra\xc4\x8dunalniku omogo\xc4\x8da odprtokodni program StepMania.\n_START_SECTION_\nIzdelava korakov za glasbo\n_START_PARAGRAPH_\nAvtomatsko generiranje korakov iz pesmi omogo\xc4\x8da program Dancing Monkeys. Urejanje korakov pa omogo\xc4\x8da program StepMania.\n_START_SECTION_\nArkadni ples v Sloveniji\n_START_PARAGRAPH_\nV Sloveniji se je arkadni ples prvi\xc4\x8d pojavil leta 2002 znotraj skupnosti AnimeSlovenija. Skupnost za arkadni ples se je za\xc4\x8dela hitreje razvijati leta 2006, ko je slovensko podjetje Lasergames na Ljubljanskem pomladnem velesejmu predstavilo prvi plesno-igralni avtomat (angl. Dance machine) v Sloveniji. Leta 2010 podjetje Simmedia na Festivalu nakupov in zabave, BTC Ljubljana, predstavi plod lastnega razvoja, skupinsko vadbo Simdance. Arkadni ples (za 8 vade\xc4\x8dih) se je tako preselil iz domov in igralnih avtomatov v telovadnice, fitnese, \xc5\xa1ole...'